Frans Wilhelm Laine

Frans Wilhelm (Vilhelm) Laine (21. marraskuuta 1860 Rauma – 27. marraskuuta 1930 Helsinki) oli suomalainen merikapteeni ja merenkulun opettaja, joka sai merenkulkuneuvoksen arvonimen vuonna 1920.

Henkilöhistoria
Laine lähti merille jo 14-vuotiaana, perämiehen tutkinnon hän suoritti 1885 ja merikapteenin, höyrylaivanpäällikön ja laivanmittaajan tutkinnot 1889. Vuonna 1899 Laine siirtyi merenkulun opettajaksi, hän oli Rauman merikoulun apuopettaja 1899–1900, vakinainen toinen opettaja 1900–1916, ensimmäinen opettaja 1916–1918 ja oppilaitoksen rehtori 1918–1920. Myös liike-elämässä jo vuodesta 1900 toiminut Laine oli Suomen Valtamerentakaisen Kauppa -yhtiön johtaja vuodesta 1920. Hänellä oli useita merenkulkualan luottamustehtäviä ja hän toimi myös muun muassa Rauman kaupunginvaltuutettuna ja valtuuston puheenjohtajana.

Julkaisuja
 Kansainvälinen signaalikirja, 1906, suom. F. W. Laine

Lähteet

Suomalaiset merikapteenit
Suomalaiset opettajat
Suomen oppilaitosten rehtorit
Rauman kaupunginvaltuutetut
Suomentajat
Vuonna 1860 syntyneet
Vuonna 1930 kuolleet